રાજસ્થાનના એક પોલીસ અધિકારીનું કહેવુ છે કે ખાન પર આઇએસઆઇ સુધી ગુપ્ત માહિતી પહોંચાડવાનો આરોપ છે. તેની પૂછપરછ કરવા માટે જોધપુર લઇ જવામાં આવ્યો છે. તપાસકર્તાઓનું કહેવુ છે કે શંકાસ્પદ વ્યક્તિ પાસેથી કેટલાય નકલી ડૉક્યુમેન્ટ્સ જપ્ત કરવામાં આવ્યા છે. અધિકારીઓએ જણાવ્યુ કે ખાનની કેટલાક મહિનાઓ પહેલા પણ ધરપકડ કરવામાં આવી હતી. પરંતુ પુરાવાઓના અભાવને કારણે તેને છોડી મૂકવામાં આવ્યો હતો. તે તેના નાનાનું ઘર પાકિસ્તાનમાં હોવાને કારણે નિયમિતપણે પાકિસ્તાન આવ-જા કરે છે.